
Ministru kabineta noteikumi Nr. 346
Rīgā 2023. gada 27. jūnijā (prot. Nr. 34 42. §)
Grozījumi Ministru kabineta 2012. gada 18. decembra noteikumos Nr. 916 "Latvijas Neredzīgo bibliotēkas nolikums"
Izdoti saskaņā ar Valsts pārvaldes iekārtas likuma 16.panta pirmo daļu
· 1. Izdarīt Ministru kabineta 2012. gada 18. decembra noteikumos Nr. 916 "Latvijas Neredzīgo bibliotēkas nolikums" (Latvijas Vēstnesis, 2012, 203. nr.) šādus grozījumus:
· 1.1. svītrot 4.2. apakšpunktu;
· 1.2. izteikt 4.10. apakšpunktu šādā redakcijā:
· "4.10. apzina bibliotēkas darba tehnoloģijas pamatprasības un sniedz nepieciešamo metodisko un konsultatīvo atbalstu valsts un pašvaldību bibliotēkām lietotāju ar redzes traucējumiem un funkcionālo lasītnespēju apkalpošanā;";
· 1.3. papildināt ar 5.4. apakšpunktu šādā redakcijā:
· "5.4. deleģēt pašvaldībām atsevišķus valsts pārvaldes uzdevumus saistībā ar iedzīvotāju ar redzes traucējumiem un funkcionālo lasītnespēju bibliotekāro apkalpošanu, noslēdzot deleģēšanas līgumus."
· 2. Noteikumi stājas spēkā 2023. gada 1. jūlijā.

